Diari Oficial de la Generalitat Valenciana


Sumari del DOGV 8565, del 07-06-2019 (2019/5821)

ORDRE 25/2019, de 31 de maig, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica Europa, a Elx, l'oferta de l'ensenyament del cicle formatiu de grau mitjà de Tècnic o Tècnica en Farmàcia i Parafarmàcia en la modalitat semipresencial o a distància.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8565

Data del DOGV
:   07-06-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/5821


Data del document
:   31-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * centre d'ensenyament

ORDRE 25/2019, de 31 de maig, de la Conselleria d'Educació, Investigació, Cultura i Esport, per la qual s'autoritza al centre privat de formació professional específica Europa, a Elx, l'oferta de l'ensenyament del cicle formatiu de grau mitjà de Tècnic o Tècnica en Farmàcia i Parafarmàcia en la modalitat semipresencial o a distància. [2019/5821]  
  
Antecedents de fet  
Primer. L'expedient número 2018/457 ha sigut iniciat pel director del centre privat de formació professional Europa, d'Elx, codi de centre 62308215, mitjançant sol·licitud, presentada en data 6 de novembre de 2018, d'autorització per a impartir el cicle formatiu de grau mitjà de Tècnic o Tècnica en Farmàcia i Parafarmàcia en la modalitat semipresencial o a distància.  
Segon. La sol·licitud presentada va acompanyada d'una memòria descriptiva de l'organització acadèmica, metodologia didàctica, materials didàctics i espais disponibles i equip docent previstos pel centre per a impartir la modalitat semipresencial en el cicle formatiu de grau mitjà de Tècnic o Tècnica en Farmàcia i Parafarmàcia.  
Tercer. En data 9 de novembre de 2018, la inspecció educativa de la Direcció Territorial d'aquesta conselleria a Alacant emet informe favorable.  
Quart. Analitzada la memòria presentada pel centre, la Direcció General de Formació Professional i Ensenyaments de Règim Especial sol·licita a la inspecció educativa que requerisca el centre perquè esmene alguns incompliments i omissions detectades. En concret la memòria incompleix aspectes relatius a:  
- Tutories: tant les tutories col·lectives com individuals es fixen només en dilluns. A més, existeix solapament de les tutories col·lectives i individuals en moltes de les franges horàries. Tampoc s'estableix un ampli horari setmanal per a les tutories individuals, en diferents dies i torns.  
- Sessions d'avaluació: els exàmens dels diferents mòduls no s'organitzen, per a cada avaluació, en dos o tres dies consecutius. Tampoc es concreta en el calendari la convocatòria ordinària i extraordinària en cada mòdul.  
- Presencialitat: les hores de presencialitat per als mòduls que la requereixen no s'ajusten a les especificades per la Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigida per a l'alumnat matriculat en determinats mòduls professionals de títols de formació professional en la modalitat semipresencial o a distància en la Comunitat Valenciana.  
  
- Metodologia d'ensenyament a distància: el centre no acredita disposar dels recursos i mitjans tècnics necessaris especificats en l'article 50,7 de la Resolució de 29 de juny de 2018, els quals són fonamentals per a dur a terme els ensenyaments en la modalitat d'ensenyament semipresencial o a distància.  
- Metodologia d'ensenyament a distància: el centre no acredita disposar de professors de les diferents especialitats amb competència docent en el cicle formatiu sol·licitat amb la corresponent formació en tecnologies de la informació i la comunicació (TIC) i en metodologia d'ensenyament a distància.  
Cinqué. En data 23 de gener de 2019, la Direcció General de Formació Professional i Ensenyaments de Règim Especial rep de la inspecció educativa una nova memòria del centre ampliant informació i corregint errors i un nou informe favorable de data 16 de gener de 2019, respecte de l'autorització dels ensenyaments en règim semipresencial o a distància del cicle formatiu de grau mitjà de Tècnic o Tècnica en Farmàcia i Parafarmàcia.  
Seté. Revisada la nova documentació aportada per la inspecció educativa, s'aprecia que s'ha ampliat la informació i s'han esmenat els incompliments detectats.  
Huité. En data 12 de març de 2019, la Direcció General de Formació Professional i Ensenyaments de Règim Especial emet proposta d'autorització al centre perquè impartisca en la modalitat semipresencial o a distància el cicle formatiu de grau mitjà de Tècnic o Tècnica en Farmàcia i Parafarmàcia.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Investigació.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11 b), pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
  
3r. Ordre 77/2010 de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Resolució de 29 de juny de 2018, del secretari autonòmic d'Educació i Investigació per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2018-2019 impartisquen cicles de formació professional bàsica de grau mitjà i de grau superior.  
  
8é. Reial decret 1689/2007, de 14 de desembre, pel qual s'estableix el títol de Tècnic o Tècnica en Farmàcia i Parafarmàcia i es fixen els seus ensenyaments mínims.  
9é. Ordre de 29 de juliol de 2009, de la Conselleria d'Educació per la qual s'estableix per a la Comunitat Valenciana el currículum del cicle formatiu de grau mitjà corresponent al títol de Tècnic o Tècnica en Farmàcia i Parafarmàcia.  
Sobre la base dels antecedents de fet i fonaments de drets exposats  
  
  
  
ORDENE  
  
Autoritzar el centre privat de formació professional específica Europa, codi centre 75156302, per a oferir una unitat del primer curs en el curs acadèmic 2019-2020 i una unitat de segon curs en el curs acadèmic 2020-2021 dels ensenyaments de la modalitat semipresencial o a distància del cicle formatiu de grau mitjà corresponent al títol de Tècnic o Tècnica en Farmàcia i Parafarmàcia, amb un màxim de 45 vacants escolars per a cadascuna de les unitats autoritzades.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 31 de maig de 2019  
  
El conseller d'Educació, Investigació, Cultura i Esport,  
p. d. (R 26.10.2016)  
El secretari autonòmic d'Educació i Investigació  
MIGUEL SOLER GRACIA